নিজস্ব প্রতিবেদন:  ‘এবারের সামিট টপ অফ দ্য টপ।‘  বিশ্ববঙ্গ শিল্প সম্মেলনের প্রথম দিনেই প্রতিক্রিয়া মুখ্যমন্ত্রী মমতা বন্দ্যোপাধ্যায়। 
মুখ্যমন্ত্রী বলেন, ‘প্রথম দিনে যেভাবে সাড়া পেয়েছি, তাতে আমরা খুশি। আমরা বলতাম বাংলায় বিনিয়োগ করুন। কিন্তু আমরা এখন যা সাড়া পাচ্ছি, তা অত্যন্ত ইতিবাচক।‘ আরও পড়ুন: বিনিয়োগে বাধা দিলে দলকেও রেয়াত নয়, বিশ্ববঙ্গ শিল্প সম্মেলনে বার্তা মমতার
মুখ্যমন্ত্রী মমতা বন্দ্যোপাধ্যায় আরও বলেন, ‘সব বাধা দূর করে বাংলা এখন ১ নম্বরে। ক্ষুদ্র মাঝারি শিল্পে, ইস্পাতক্ষেত্রে বাংলা প্রথমস্থানে। শিল্পায়নে পাশে রয়েছে রাজ্যের যুবসমাজ। পরিকাঠামোর বিপুল বিনিয়োগ হয়েছে।‘
তিনি আরও বলেন, ‘গত ৬ বছরে রাজ্যে ৮১ লক্ষ কর্মসংস্থান হয়েছে। রাজ্য বিনিয়োগ হলে কর্মসংস্থান আরও বাড়বে। রাজ্যে বিনিয়োগে দেশের বড় অংশ উপকৃত হবে। শিক্ষা ও সামাজিক ক্ষেত্রে আমরাই অগ্রণী।‘ এক ঝাঁক শিল্পপতির মাঝে দাঁড়িয়ে দৃঢ় কণ্ঠে মুখ্যমন্ত্রীর ঘোষণা, ‘আপনারা পাশে থাকুন। অদূর ভবিষ্যতে বাংলা সব ক্ষেত্রেই পয়লা নম্বর হবে।‘ আরও পড়ুন: ‘মমতা দিদির বাংলাকে এখন স্বীকৃতি দিচ্ছে বিশ্ব’: মিত্তল
প্রসঙ্গত, এদিনের বিশ্ববঙ্গ সম্মেলনে উপস্থিত ছিলেন চিন, থাইল্যান্ড, দক্ষিণ কোরিয়া জার্মানি, ইতালি, পোল্যান্ডের প্রতিনিধিরা।